Tandavan-tendrombohitra Karpatiana

Ny **Tandavan-tendrombohitra Karpatiana** na **Karpaty** no ilany atsinanana amin' ilay fitambaram-ben-tendrombohitra any amin' ny faritra afovoany amin' i Eorôpa, ka ny Tandavan-tendrombohitra Alpa no ilany andrefana. I Karpaty dia mivelatra avy any andrefana ka hatrany atsinanana ao amin' ny tanin' ireto firenena manaraka ireto: ao amin' ny Repoblika Tseky (3 %) sy ao Aotrisy (1 %) any avaratra-andrefana ka hatrany Slôvakia (21 %), ao Pôlônina (10 %), ao Okraina (10 %), ao Romania (50 %) ka hatrany Serbia (5 %) any atsimo. Hita any Hôngria koa ny ampahany.

Atao hoe Карпати / *Karpati* izy amin' ny teny okrainiana sy serbiana, *Munții Carpați* amin' ny teny romaniana, *Karpaty* amin' ny teny tseky sy pôlôney ary slôvaka, *Karpaten* amin' ny teny alemàna, *Kárpátok* amin' ny teny hongariana, *Carpates* amin' ny teny frantsay, *Carpathian Mountains* amin' ny teny anglisy.

I Karpaty dia andian-tendrombohitra miendrika renitsipika mamakivaky an' i Eorôpa Afovoany. Mirefy 1 500 km eo ho eo ny halavany, ary io no tandavan-tendrombohitra eorôpeana fahatelo lava indrindra taorian' ny Tandavan-tendrombohitra Oraly izay manana halava 2 500 km sy ny Tandavan-tendrombohitra Skandinaviana manana halava 1 700 km.

Tandavan-tendrombohitra lehibe indrindra any Eorôpa Afovoany i Karpaty, ny tendrombohitra Tatra any Slôvakia sy Pôlônina no avo indrindra ao amin' i Karpaty, izay mihoatra ny 2 600 m ny tampona avo indrindra. Ny faritra faharoa avo indrindra ao dia ny Karpaty Atsimo any Romania, izay misy ny tampona avo indrindra eo anelanelan'ny 2 500 m sy 2 550 m. Ny tampona avo indrindra dia mahatratra 2 654 m eo amin' ny tendrombohitra Gerlachovský any Slôvakia, sy 2 544 m eo amin' ny tendrombohitra Moldoveanu any Romania, ary 2 499 m eo amin' ny tendrombohitra Rysy any Pôlônina.

Ny mizara telo, araka ny mahazatra, i Karpaty mahazatra, dia:

* i Karpaty Andrefana: ao Aotrisy, ao amn' ny Repoblika Tseky, ao Pôlônina ary ao Slôvakia;
* i Karpaty Atsinanana: ao atsimo-atsinanana amin' i Pôlônina, ao atsinanana amin' i Slôvakia, ao Okraina, ary ao Romania;
* i Karpaty Atsimo: ao Romania sy ao atsinanana amin' i Serbia.

I faritr' i Karpaty dia toeram-ponenan' ny bera manja (orsa manja), ny lopa, ny samoà ary ny linksa be indrindra any Eorôpa, ka ambony indrindra ny fitangoronany any Romania. Ny ampahatelon' ny karazan-javamaniry eorôpeana rehetra koa dia hita ao.

Ahitana rano mafana sy rano mineraly maro koa ny ao Karpaty, ka ao Romania no misy ny ampahatelon' ny fitambarany manerana an' i Eorôpa. I Romania koa dia faritra faharoa lehibe indrindra misy ny ala tsy vaky any Eorôpa (aorian' i Rosia), izay mahatratra 250 000 hektara any ho any (65 %), ny ankamaroany dia ao Karpaty, ka ao Karpay Atsimo no misy ny ala lehibe indrindra any Eorôpa. Mihabetsaka anefa ny tahan' ny fandripahana ala ao Karpaty vokatry ny fitrandrahana tsy ara-dalàna.

## tanàna lehibe kokoa
* Banská Bystrica, Slovakia
* Bielsko-biała * (Bielitz-biale) *, Polonina
* Bor, Serbia; * lainga atsimon'ny Danube, ao amin'ny Erzgebirge Serba *
* Braşov * (kronstadt) * ', Romania
* Bratislava, Slovakia
* Drobeta Turnu Severin, Romania
* Košice, (Cassovia), Slovakia
* Eger, Hongria
* Miskolc, Hongria
* Mukatschewo * (Munkács) *, Okraina
* Nowy Sącz * (Neu Sandez) *, Polonina
* Ostrava, Tsekia
* Petroşani, Romania
* PIATARA NEAM, Romania
* Ploieşti, Romania; Mipetraka any amin'ny faritra atsimon'ny tendrombohitra
* Poprad, Slovakia
* Prešov, Slovakia
* Reşiţţţţa, Romania
* Sanok, Polonina
* Sibiu * (Hermannstadt) *, Romania
* Sighetu Marmaţiei, Romania
* Suceava, Romania
* Tscherniwzi* (Czernowitz]) *, Okraina
* Uschhorod, Okraina
* Vršac, Serbia
* Zakopane, Polonina
* Žila, Slovakia
* Zlín, Repoblika Tseky

## Jereo koa

* Tangoron-tendrombohitra
* Tandavan-tendrombohitra
* Tandavan-tendrombohitra Skandinaviana
* Tandavan-tendrombohitra Alpa